২০১৬ এএফসি সলিডারিটি কাপ
২০১৬ এএফসি সলিডারিটি কাপ হলো আন্তর্জাতিক ফুটবল টুর্নামেন্ট এএফসি সলিডারিটি কাপের প্রথম টুর্নামেন্ট। এটি মালয়েশিয়ায় ২০১৬ সালের ২ নভেম্বর থেকে ১৫ নভেম্বর অনুষ্ঠিত হয়। টুর্নামেন্টটি এশিয়ান ফুটবল কনফেডারেশন এএফসি চ্যালেঞ্জ কাপের পরিবর্তে চালু করা হয়,  চ্যালেঞ্জ কাপ শেষবারের মতো ২০১৪ সালে অনুষ্ঠিত হয়েছিল। এই টুর্নামেন্টে মোট নয়টি দল খেলার যোগ্যতা অর্জন করে।২০১৮ ফিফা বিশ্বকাপ/২০১৯ এএফসি এশিয়া কাপের বাছাই পর্বের প্রথম রাউন্ডে হেরে যাওয়া ছয়টি দল টুর্নামেন্টে সুযোগ পায় এবং ২০১৯ এএফসি এশিয়ান কাপ বাছাই প্রতিযোগিতার প্লে-অফ রাউন্ড ২-তে হেরে যাওয়া তিনটি দল সুযোগ পায়। পাকিস্তান ও বাংলাদেশ নাম প্রত্যাহারের পর টুর্নামেন্টে মাত্র সাতটি দল অংশ নেয়।